《满庭芳 题十二金钗图》
清代·熊琏

日暖花梢，香飘帘幕，十分春在红楼。传杯满酌，笑语不知愁。

试问偎红倚翠，东风里、谁最温柔。都猜作、神仙谪降，笙鹤下瀛洲。

赏心人已醉，阑干倚遍，一片云头。任轻翻舞裙，慢啭歌喉。

谁道书中有女，终输与、金谷风流。多应是、明珠买艳，花月仅句留。

作者简介：熊琏，字商珍，号澹仙，又号茹雪山人，如皋人。有《澹仙诗钞》。